stanford-oval/wikipedia huggingface dataset:
ריצ'י הוטין

| --- | --- |

 לידה:  4 ביוני 1970 (בן 54) בנבורי, הממלכה המאוחדת 
 שם במה:  FUSE 
 מוקד פעילות:  בנבורי, אוקספורדשייר, אנגליה
 תקופת הפעילות:  מ-1990
 מקום לימודים:  Sandwich Secondary School 
 סוגה:  טכנו (מינימל טכנו, דטרויט טכנו) IDM
 שפה מועדפת:  אנגלית 
 חברת תקליטים:  פלוס 8, מינוס
 www.plastikman.com
 פרופיל ב-IMDb
 
ריצ'רד (ריצ'י) הוטין (באנגלית: Richie Hawtin), (נולד ב-4 ביוני 1970 בבנבורי, אוקספורדשייר, אנגליה) הוא יוצר מוזיקה אלקטרונית וטכנו קנדי ו-DJ בינלאומי ובעל השפעה בגל השני של הדטרויט טכנו בתחילת שנות ה-90. יצירותיו של הוטין, אשר עד אמצע שנות ה-2000 שוחררו תחת הכינוי פלסטיקמן, ידועות באופיין המינימליסטי והעמוק.
הוטין ידוע בסגנונות ה-IDM והמינימל טכנו תוך כדי שהוא משתמש בציוד אלקטרוני מתקדם כגון מכונות תופים וציוד ערבול דיגיטלי. הוטין אף הקים ומחזיק בשתי חברות תקליטים; "פלוס 8" שהוקמה במאי 1990 ביחד עם ג'ון אקואוויוה ו"מינוס" ב-1998.
קריירה

הוטין הוציא לאור את יצירותיו תחת הכינויים Plastikman, F.U.S.E, Concept 1, Circuit Breaker, The Hard Brothers, Hard Trax, Jack Master, ו-UP!. הוטין עבד גם עם פיט נמלוק ביחד על סדרת האלבומים From Within המשלבים מינימל טכנו ואמביינט, ועם סוון וואט' על האלבום "Sounds of the Third Season".
אף על פי שנולד בבנבורי, אוקספורדשייר, אנגליה, את רוב חייו העביר הוטין בקנדה, בפרבר של וינדזור, אונטריו. בשנים 2002 ו-2003 חי לסירוגין בניו יורק ואחר כך בברלין, גרמניה. הוטין שיתף פעולה עם הכוריאוגרף אנזו קוסימי על מנת ליצור את מופע הפתיחה של אולימפיאדת החורף ב-2006. כיום הוטין נחשב אחד מחלוצי הטכנו והמוזיקה האלקטרונית.
דיסקוגרפיה

F.U.S.E.: Dimension Intrusion, 1993
Plastikman: Sheet One (album)|Sheet One, 1993
Plastikman: Musik, 1994
Plastikman: Recycled Plastik, 1994
Richie Hawtin: Concept 1 96 VR, 1998
Richie Hawtin: Concept 1 96 CD, 1998
Plastikman: Consumed, 1998
Plastikman: Artifakts, 1998
Richie Hawtin: Decks, EFX & 909, 1999
Richie Hawtin: DE9: Closer to the Edit, 2001
Richie Hawtin and Sven Väth: Sound of the Third Season, 2002
Plastikman: Closer, 2003
Richie Hawtin and Ricardo Villalobos Live at the Robert Johnson, Offenbach, Germany. 2004
Richie Hawtin: DE9 | Transitions, 2005
Richie Hawtin: DE9 lite: Electronic Adventures (Produced with MixMag), 2006
Richie Hawtin : Minus Orange 1 Decks, EFX & 909, 2007
רוברט מרפי

רוברט מרפי מתקבל על ידי קולונל אמריקאי בנמל התעופה בברלין עם הגיעו לוועידת פוטסדאם
רוברט דניאל מרפי (באנגלית - Robert Daniel Murphy; ‏ 28 באוקטובר 1894 - 9 בינואר 1978) היה דיפלומט אמריקאי שכיהן כתת מזכיר המדינה לעניינים מדיניים הראשון.
הערות שוליים

1 2 3  רוברט מרפי, הצופה, 29 באוגוסט 1958; המשך
↑  רוברט מרפי, הצופה, 20 במאי 1945
↑  רוברט מרפי אתר angelfire
↑  שארל דה גול, מאבק לחרות, כרך שני, הוצאת עם הספר, תשי"ח, עמ' 46
↑  וינסטון צ'רצ'יל, מלחמת העולם השנייה, כרך רביעי, ציר הגורל, הוצאת עם הספר, תשכ"א, עמ' 505
1 2  רוברט מרפי - האיש שפעל מאחורי הקלעים, דבר, 27 במרץ 1964
↑  איסור ההתיידדות עם הגרמנים - יבוטל, דבר, 21 ביוני 1945
↑  שתוף ה"קטנים" בכריתת חוזי השלום, הַבֹּקֶר, 30 בינואר 1947
↑  התקדמות שיחות בקוריאה, דבר, 30 באפריל 1953
↑  מ. הבטחון תדון ביום ב' בענין "בת גלים", הצופה, 6 באוקטובר 1954
↑  הרודן המצרי הכריז על גיוס כללי, חרות, 29 ביולי 1956
↑  פיליפ בן, נאצר יידרש להסכים לפיקוח בינלאומי, מעריב, 30 ביולי 1956
↑  מרפי נפגש עם מיופה הכוח הבריטי, הצופה, 28 בפברואר 1958
↑  מורפי ממשיך בשיחותיו בטוניס, חרות, 2 במרץ 1958
↑  ביילי ומרפי נכשלו בתיווך טוניס, חרות, 9 באפריל 1958
↑  רוברט מרפי גלוי הלב, מעריב, 23 במאי 1958
↑  ארה"ב ובריטניה הכירו בממשלת עיראק, הצופה, 3 באוגוסט 1958
↑  מרפי יצא ב"שליחות שלום" ללבנון, חרות, 17 ביולי 1958
↑  קרב יריות עז במרכז ביירות, חרות, 27 ביולי 1958
↑  היהפוך פייסן עורו?, הצופה, 1 באוגוסט 1958
| --- | --- |
בקרת זהויות :  NLI: 987007276567905171  PLWABN: 9810601748305606  BnF: cb11548774d (data)  CiNii: DA0358885X  GND: 118735322  ICCU: TO0V030987  ISNI: 0000 0001 1004 3408  LCCN: n88152187  NARA: 10571400  NDL: 00524653  NKC: uk2011670090  NTA: 070831165  SNAC: w6g16m41  SUDOC: 103559434  VIAF: 110502316   WorldCat (עם VIAF): 110502316
רכב תפעולי

רכב תפעולי הוא רכב מנועי המיועד לשינוע מטענים, לגרירת גרורים ולהסעת נוסעים בתוך אזור המוגדר אזור רכב תפעולי. כלי רכב תפעוליים נמצאים בשימוש במגוון ענפים כגון אוניברסיטאות, בתי חולים, קיבוצים וישובים קהילתיים, תעשייה, לוגיסטיקה, תפעול, בנייה, חקלאות, ביטחון, שיטור ועוד אך השימוש בהם מותר אך ורק בתוך אזור הרכב התפעולי המאושר כחוק. רוב כלי הרכב התפעוליים מונעים באמצעות חשמל אבל ניתן עדיין למצוא כלי רכב תפעוליים מזהמים המונעים במנוע שרפה פנימית בנזין / דיזל. כלי הרכב התפעוליים מצטיינים בניצול מיטבי של אנרגיה המאפשרת עבודה יעילה ועלויות אחזקה נמוכות יחסית לכלי רכב אחרים.
בישראל מוגדר הרכב תפעולי ואזור רכב תפעולי בתקנות התעבורה, תקנות 95א עד 95ז.
הרכב התפעולי אינו רשום במשרד התחבורה ואין עבורו רישיון רכב ואו מספר רישוי. התקנות מחייבות שכל רכב תפעולי יהיה מבוטח בביטוח חובה לפחות.
דגמים ואביזרים

קיימים דגמים רבים של כלי רכב תפעוליים המיוצרים על ידי חברות שונות בהן EZGO Simai מאיטליה, Yamaha היפנית, Marshell ו- Club car. כל דגם מתאים לביצוע משימות שונות: בעוד שדגם אחד מיועד להסעת מבקרים בגן חיות או בטרמינל בנמל תעופה, דגם אחר מיועד להעמסת ארגזים ומטענים במחסן לוגיסטי גדול. לכלי הרכב התפעוליים ניתן להוסיף מגוון אביזרים בהתאם למטרה ולמרחב הפעילות - ארגז למטען, תוספת של מקומות ישיבה לנוסעים, מתקני אחסון, משטחים מתקפלים להעמסה, רמפות ועוד.
הרכב התפעולי אינו רשום ורשוי במשרד התחבורה.  כל רכב תפעולי חייב להיות מבוטח בביטוח חובה כחוק. המפקח על הרכב התפעולי יצייד כל רכב תפעולי במספר רישום פנימי לאזור הרכב התפעולי הספציפי.
הרכב התפעולי יכול להיות כל כלי רכב מנועי למעט רכב פרטי או רכב ציבורי שהמפקח על אזור הרכב התפעולי המיר את רישיונותיו בכתב המינוי הפנימי וצייד אותו במספר הרישוי הפנימי.
שימושים

בתחום הפנאי והתיירות משמשים כלי הרכב התפעוליים להסעת נוסעים במגרשי גולף, בתי מלון בעלי שטח גדול, פארקים, מרכזי קניות, טיולי שטח ועוד. בתחום הלוגיסטיקה, התעשייה והתפעול כלי הרכב התפעוליים מסייעים בשינוע ארגזים, מכונות, כלים כבדים, רהיטים, חומרי בניין ועוד ממקום למקום לצד גרירה של מטענים כבדים. חלק מהדגמים של כלי הרכב הללו מאופיינים בכושר נשיאה של משקל גבוה של שמונה טון ואף יותר. בתחום השיטור והביטחון משמשים כלי הרכב התפעוליים כאמצעי תחבורה לסיירים ושוטרים באבטחת מתחמים, שכונות ועוד ובתנאי שהמתחמים בהם הם מסיירים, מוגדר "אזור רכב תפעולי".
אזור הרכב התפעולי

אזור הרכב תפעולי הוא מתחם מוגדר המאושר לכך על ידי הרשות המקומית/האזורית בתמרורי 439 ואשר רק בתוכו רשאי לנוע הרכב התפעולי. והכניסות והיציאות האפשריות של רכב למתחם מסומנות בתמרורים המציינים זאת. אזורי רכב תפעוליים ניתן למצוא בנמלי הים, בנמלי האוויר, במחנות הצבא, בחצרות מפעלים, בקמפוסים של אוניברסיטאות ובתי חולים, ברחובות הקיבוצים. נוהג הרכב התפעולי חייב לנהוג בו לפי הוראות התימרור המוצב בו כחוק.
המפקח על הרכב התפעולי

אזור הרכב התפעולי נתון תחת אחריותו של מפקח מיוחד (בדר"כ קצין בטיחות בתעבורה ותיק ומיומן) המוגדר מפקח רכב תפעולי המואמן לתפקידו בידי ראש תחום קציני הבטיחות בתעבורה במשרד התחבורה והוא זה אשר קובע באזור את הסדרי התנועה, את כללי הנסיעה, את מהירויות הנסיעה וכדומה. במתחם מאושר זה משמש המפקח כרשות רישוי. המפקח יבדוק את תקינותו הבטיחותית והטכנית של הרכב התפעולי אחת לעד 120 יום ויאשר את הרכב לנסיעה במתחם. המפקח על הרכב התפעולי יבחן את צורת הנהיגה של נוהגי הרכב התפעולי במתחם ולפיכך המפקח יכול ליטול את כתב המינוי מנוהג רכב תפעולי שלדעתו המקצועית חרג מהנדרש בתחום הבטיחות.
הנוהג ברכב התפעולי

הנוהג ברכב התפעולי אינו חייב ברישיון נהיגה כלשהו אבל האישור לנהוג בו (בין שיש לנהג רישיון נהיגה ובין שאין) נתון לשיקולו ולאחריותו הישירה והמוחלטת של המפקח על הרכב התפעולי. המפקח על הרכב התפעולי יפיק עבור כל כלי רכב כתב מינוי שנתי קלנדרי שבו יאשר לרכב את היותו רכב תפעולי וכן יחתום על תקינותו הבטיחותית לו את הנהיגה ברכב ועבור כל נוהג ברכב התפעולי יפיק כתב מינוי שנתי קלנדרי שבו יאשר את כשירותו של הנוהג לשמש שוב כנהג רכב תפעולי לסוג / דגם הרכב המאושר.
ראו גם

רכב חשמלי מונע מצבר
הערות שוליים

↑  תקנות התעבורה, באתר ויקיטקסט
Club car carryall 500
שלט בכניסה לאזור הרכב התפעולי
שלט ביציאה מאזור הרכב התפעולי
ראש ממשלת הודו

| --- | --- |


 איוש נוכחי:  נרנדרה מודי 
 תאריך כניסה לתפקיד:  26 במאי 2014
 תחום שיפוט:  הודו 
 מעון:  לוק קליאן מארג 7
 מושב המשרה:  בניין הסקרטריאט, ניו דלהי
 ייסוד המשרה:  15 באוגוסט 1947 
 pmindia.gov.in
 
ראש ממשלת הודו עומד בראש הרשות המבצעת בהודו. בהתאם לחוקה, הוא מכהן כראש הממשלה, היועץ הראשי לנשיא הודו, ראש מועצת השרים ומנהיג הרוב בלוק סבהה.
ראש הממשלה הנוכחי הוא נרנדרה מודי.
סמכויות ראש הממשלה

ראש ממשלת הודו מופקד על מינוי שרי ממשלת הודו. הוא האחראי על תיאום בין משרדי הממשלה ובסמכותו להתערב בהחלטות המקובלות על ידי שריו.
אחריות על:
ועדת המינויים של הממשלה
משרד התכנון
המחלקה לאנרגיה אטומית
מחלקת החלל
מינוי ראש הממשלה

דרישות לכהונת ראש הממשלה:
אזרחות הודית
חברות בלוק סבהה או ברג'יה סבהה
גיל 25 ומעלה (אם הוא חבר הלוק סבהה) או 30 ומעלה (אם הוא חבר הרג'יה סבהה).
ראש ממשלת הודו ממונה על ידי נשיא הודו בהתאם להמלצת חברי הבית, אך הוא זקוק לקבל את אימון הלוק סבהה לאחר השבעתו. שני ראשי ממשלה כשלו בניסיון לקבל את אימון הלוק סבהה: צ'אראן סינג ב-1979 ואטאל ביהארי ואג'פאיי בכהונתו הראשונה ב-1996.
מעון ראש הממשלה

מעונו הרשמי של ראש ממשלת הודו הוא לוק קליאן מארג 7. המתחם שימש לראשונה את רג'יב גנדי, ולאחר בחירת ו. פ. סינג לראש הממשלה בדצמבר 1989 הוחלט שהמתחם יהווה מעון קבוע לראשי הממשלה. בתיהם של שלושת ראשי ממשלת הודו שנפטרו במהלך כהונתם – ג'ווהרלל נהרו, לאל בהדור שסטרי ואינדירה גנדי – נקבעו כאתרי הנצחה.
ראשי ממשלת הודו

| מס' | שם | מפלגה | מפלגה | התחלת כהונה | סיום כהונה | הערות |
| --- | --- | --- | --- | --- | --- | --- |
| 1 | ג'ווהרלל נהרו |  | הקונגרס הלאומי ההודי | 15 באוגוסט 1947 | 27 במאי 1964 | מת במהלך כהונתו |
| (מ"מ) | גולזרילאל נאנדה |  | 27 במאי 1964 | 9 ביוני 1964 | ראש ממשלה בפועל |  |
| 2 | לאל בהדור שסטרי |  | 9 ביוני 1964 | 11 בינואר 1966 | מת במהלך כהונתו |  |
| (מ"מ) | גולזרילאל נאנדה |  | 11 בינואר 1966 | 24 בינואר 1966 | ראש ממשלה בפועל |  |
| 3 | אינדירה גנדי |  | 24 בינואר 1966 | 24 במרץ 1977 |  |  |
| 4 | מורארג'י דסאי |  | ג'נטה | 24 במרץ 1977 | 28 ביולי 1978 |  |
| 5 | צ'אראן סינג |  | ג'נטה (חילונית) (אנ') | 28 ביולי 1979 | 14 בינואר 1980 | לא קיבל את אימון הלוק סבהה |
| (3) | אינדירה גנדי |  | הקונגרס הלאומי ההודי | 14 בינואר 1980 | 31 באוקטובר 1984 | נרצחה |
| 6 | רג'יב גנדי |  | הקונגרס הלאומי ההודי | 31 באוקטובר 1984 | 2 בדצמבר 1989 |  |
| 7 | ו. פ. סינג |  | ג'נטה דאל | 3 בדצמבר 1989 | 10 בנובמבר 1990 |  |
| 8 | צ'נדרה שקאר |  | מפלגת סמג'וואדי ג'נטה (ראשטריה) (אנ') | 10 בנובמבר 1990 | 21 ביוני 1991 |  |
| 9 | פ. ו. נרסימהה ראו |  | הקונגרס הלאומי ההודי | 21 ביוני 1991 | 16 במאי 1996 |  |
| 10 | אטאל ביהארי ואג'פאיי |  | מפלגת העם ההודית | 16 במאי 1996 | 1 ביוני 1996 | מונה לתפקיד אך לא הצליח לגבש קואליציה |
| 11 | ה. ד. דווה גואודה |  | ג'נאטה דאל | 1 ביוני 1996 | 21 באפריל 1997 |  |
| 12 | אינדר קומאר גוג'ראל |  | ג'נאטה דאל | 21 באפריל 1997 | 19 במרץ 1998 |  |
| (10) | אטאל ביהארי ואג'פאיי |  | מפלגת העם ההודית | 19 במרץ 1998 | 22 במאי 2004 |  |
| 13 | מאנמוהאן סינג |  | הקונגרס הלאומי ההודי | 22 במאי 2004 | 26 במאי 2014 |  |
| 14 | נרנדרה מודי |  | מפלגת העם ההודית | 26 במאי 2014 | מכהן |  |
לקריאה נוספת

פ. ר קומרסוואמי, מוסדות הממשל במרכז ובמדינות, הודו: דמוקרטיה בחברה משוסעת, האוניברסיטה הפתוחה, עמ' 68-75
| --- | --- |
בקרת זהויות :  ISNI: 0000 0004 1794 1800 
ערך זה הוא קצרמרבנושא פוליטיקאים ובנושא הודו. אתם מוזמנים לתרום לוויקיפדיה ו.
רוברט נויס

| --- | --- |
נויס ב-1959
נויס ב-1959
 לידה:  12 בדצמבר 1927 ברלינגטון, איווה, ארצות הברית 
 פטירה:  3 ביוני 1990 (בגיל 62) אוסטין, ארצות הברית 
 ענף מדעי:  פיזיקה
 מקום מגורים:  ארצות הברית
 מקום לימודים:  קולג' גרינל (1949)  המכון הטכנולוגי של מסצ'וסטס (1953) 
 מוסדות:  פיירצ'יילד סמיקונדקטור 
 פרסים והוקרה:  פרס קלדו ברונטי של IEEE (1978)  המדליה הלאומית למדעים (1979)  מדליית פאראדיי (1979)  היכל התהילה הלאומי לממציאים (1983)  פרס המכון למחקר תעשייתי (1982)  פרס הארולד פנדר (1980)  מדליית ה-IEEE (1978)  פרס צ'ארלס סטארק דרייפר (1989)  המדליה הלאומית לטכנולוגיה וחדשנות (1987)  מדליית סטיוארט באלנטין (1966)  מדליית ג'ון פריץ (1989)  פרס לזכר הארי גוד (1978)  עמית האקדמיה האמריקאית לאמנויות ולמדעים 
 בן או בת זוג:  Elizabeth Noyce (1953–1974)  Ann Schmeltz Bowers (27 בנובמבר 1974–3 ביוני 1990) 
 צאצאים:  William B. Noyce, Priscilla Noyce, Pendred Noyce, Margaret Noyce 
 תרומות עיקריות
 מעגל משולב, מיקרו-מעבדים
 
רוברט נורטון נויס (באנגלית: Robert Norton Noyce;‏ 12 בדצמבר 1927 - 3 ביוני 1990), שזכה לכינוי "ראש העיר של עמק הסיליקון", היה ממייסדי החברות פיירצ'יילד סמיקונדקטור (1957) ואינטל (1968). הוא גם נודע (יחד עם ג'ק קילבי) כממציא המעגל המשולב או השבב האלקטרוני, המצאה שהזינה את מהפכת המחשב האישי ונתנה לעמק הסיליקון את שמו. נויס היווה דמות של מורה ואב רוחני לדור שלם של יזמים.
פרסים

1987 – הנשיא רונלד רייגן העניק לרוברט נויס את העיטור הלאומי לטכנולוגיה וחידוש.
1978 – רוברט נויס קיבל את מדליית ה-IEEE.
1979 – רוברט נויס קיבל את המדליה הלאומית למדעים.
1989 – רוברט נויס נכנס להיכל התהילה של אנשי עסקים.
1989 – הנשיא ג'ורג' בוש האב העניק לרוברט נויס וג'ק קילבי את המדליה הלאומית להנדסה.
ראנימיד פארק

| --- | --- |
  

 תרשים עקרוני של אוניות ליברטי ואושן שנבנו על פי תוכניות משרד התחבורה והתובלה המלחמתי הבריטי
 תרשים עקרוני של אוניות ליברטי ואושן שנבנו על פי תוכניות משרד התחבורה והתובלה המלחמתי הבריטי
 תיאור כללי
 סימן זיהוי:  מספר זיהוי רשמי 175393
 סוג אונייה:  אוניית משא מדגם ליברטי
 צי:  הצי המלכותי הבריטי
 דגל הצי:  
 חברת ספנות:  משרד ההגנה, התובלה המלחמתי הבריטי - MOWT (E. R. Management Co), Liverpool.
 סדרה:  Park
 אוניות בסדרה:  25
 ציוני דרך עיקריים
 מספנה:  המספנות המאוחדות במונטריאול, קנדה
 תחילת הבנייה:  1943
 הושקה:  1944
 תקופת הפעילות:  8 ביוני 1944 – הווה (80 שנה)
 אחריתה:  נשרפה ב-24 בדצמבר 1966
 מידות
 הֶדְחֶק:  14,474 טון
 מעמס:  7,139 טון
 אורך:  134 מטר
 רוחב:  17.4 מטר
 שוקע:  8.5 מטר
 נתונים טכניים
 מהירות:  11 קשר
 גודל הצוות:  64 אנשי צוות
 טווח שיוט:  37,000 קילומטר
 מספר תרנים:  3
 הנעה:  מנוע בעל 2,500 כוח סוס, מונע בשני דוודי קיטור דלק פחם
 צורת הנעה:  מדחף יחיד
פארק Runnymede בטורונטו, על שמו נקראה האונייה Runnymede Park
אוניית ליברטי, דגם מייצג.
א.ק. ראנימיד פארק (באנגלית: SS Runnymede Park) הייתה אוניית משא קנדית מסדרת פארק (אנ') PARK שנבנתה בשנת 1944. היא נודעה כספינת הגירוש של המעפילים במבצע איגלו ובמבצע אואזיס למחנות המעצר בקפריסין ולמחנות המעצר בגרמניה בימי המנדט הבריטי בארץ ישראל.
במהלך מלחמת העולם השנייה משרד התובלה המלחמתי הבריטי, הזמין מספר גדול מאוד של אוניות משא ממספר מספנות בארצות הברית ובקנדה. זאת לאור העובדה שהגרמנים הטביעו את אוניות המשא הבריטיות שהפליגו אל ומאת בריטניה. כשארצות הברית נכנסה למלחמה היא החלה בייצור המוני של אוניות מדגם ליברטי (בין השנים 1941–1945 נבנו למעלה מ-2,700 אוניות מדגם ליברטי במספנות האמריקאיות) על בסיס אותן תוכניות בניין אוניות שמשרד התחבורה והתובלה המלחמתי הבריטי הגיש להם לבניית אוניות המשא עבור הצי המלחמתי הבריטי.
היסטוריה > במלחמת העולם השנייה

א.ק. ראנימיד פארק הייתה אחת מ-25 אוניות מסדרת פארק שנבנו בין השנים 1943–1944 במספנות המאוחדות במונטריאול, קנדה, עבור ממשלת קנדה להובלה ימית במהלך מלחמת העולם השנייה. כל ספינות מסדרת פארק נקראו על שם פארקים קנדיים. פארק ראנימיד ממוקם בטורונטו. מספנות יונייטד הייתה מספנה מאולתרת שהוקמה כמיזם משותף בין חברת דומיניון ברידג' לבין פרייזר, ברוס בע"מ. שהיו מבוססות על חברות לעיבוד פלדה שלא היו פעילות לפני כן בבניית ספינות. החברות נכנסו לבניית אוניות במספנות חירום כדי לענות על הביקוש הרב לאוניות חדשות שנגרם בעקבות המלחמה. בנוסף ל-25 ספינות מסדרת "פארק", מספנות יונייטד בנו גם 20 ספינות מסדרת "מבצר" עבור משרד התחבורה המלחמתית, על שם מבצרים צבאיים שונים בקנדה. תוכננו עוד תשע ספינות נחיתה לצי המלכותי, אך בוטלו.
היסטוריה > אוניית גירוש

שמה של הראנימיד פארק נודע בעולם כספינת גירוש שבכלובים שנבנו במחסנים שלה גורשו מעפילים שניסו להגיע לארץ ישראל אל מחנות המעצר בקפריסין במסגרת מבצע איגלו ובמקרה של מעפילי אוניית המעפילים אקסודוס 1947 במבצע אואזיס לגרמניה. באותה תקופה הפליגה הראנימיד פארק במזרח הים התיכון והועסקה בשירות המנדט הבריטי.
הראנימיד פארק שימשה לראשונה כספינת גירוש ב-25 במאי 1947, כשהיא הובילה את 1457 המעפילים שיצאו מאיטליה על הספינה "AGHA ORIETTA" ששמה הוסב על ידי ההגנה ל"מורדי הגטאות", למחנה מעצר מספר 55 ב- בקראולוס (אנ') שבקפריסין.
ב-28 ביולי 1947 גורשו מחיפה למחנות המעצר בקפריסין על הראנימיד פארק 690 מעפילים יוצאי פולין שהפליגו על ספינת המעפילים י"ד חללי גשר הזיו אשר הפליגה ב-16 ביולי 1947 ממיליארינו באיטליה.
ב-18 ביולי 1947 החל מבצע אואזיס בו גורשו במחסנים של הראנימיד פארק, 1409 מעפילים דרך צרפת לגרמניה שהגיעו לחופי ארץ ישראל על אוניית המעפילים אקסודוס. במסגרת המבצע, הראנימיד פארק שמשה אוניית הדגל של שייטת אוניות הגירוש. על סיפונה הפליג הלוטננט קולונל (סגן אלוף) מרטין גרגסון מפקד המבצע.
ב-9 בספטמבר 1947 סיימה הראנימיד פארק את תפקידה במבצע אואזיס בנמל המבורג וחזרה לנמל חיפה, שהיה נמל הבית שלה במסגרת מבצע איגלו.
ב-15 בנובמבר 1947 גורשו מחיפה למחנות המעצר בקפריסין על הראנימיד פארק 794 מעפילים שהפליגו על ספינת המעפילים קדימה. המעפילים היו ניצולי השואה, חברי תנועות נוחם, גורדוניה, השומר הצעיר והנוער הדתי מרומניה, וכן באו חלק מהם מפולין ויוון. נכללו בהם 437 גברים, 252 נשים, 103 פעוטות והשאר צעירים.
היסטוריה > שירות בצי הסוחר

בשנת 1951 מכר הצי המלכותי הבריטי את האונייה ושמה שונה ללייק משיגן - Lake Michigan.
בשנת 1957 נמכרה האונייה לחברה יוונית ושמה שונה לקארוסטאסי - Karaostasi.
בשנת 1964 נמכרה האונייה שוב ושמה שונה לאדלפוס פטראקיס - Adelphos Petrakis. ב-24 בדצמבר 1966 נפגעה האונייה קשות משרפה ובעקבות כך נגרטה.
הפלגת מעפילי האקסודוס על הראנימיד פארק

ביום שישי, 18 ביולי 1947 סביב השעה 16:00 נכנסה אוניית המעפילים אקסודוס לנמל חיפה מלווה במשחתות הבריטיות לאחר הקרב שהתחולל כ-20 מייל מערבית לעזה ונקשרה לרציף הדמעות. חלוקת המעפילים ל-3 אוניות הגירוש הייתה מקרית לחלוטין. הראנימיד פארק הייתה אוניית הגירוש השנייה שהועמסה בנמל חיפה במבצע אואזיס.
מבחינה טכנית מצבה היה טוב יותר מהאמפייר רייוול מאידך גרוע מהאושן ויגור. בשונה מהאושן ויגור במחסני האונייה לא היה קיים כל ציוד למגורי המעפילים וכל המזון היה מעופש ומלא תולעים. במשך כל עשרת ימי ההפלגה מחיפה לפורט דה בוק זה היה המזון שחולק למעפילים.
במחסנים שלה גורשו 1,409 מעפילים דרך צרפת, לגרמניה שהגיעו לחופי ארץ ישראל על אוניית המעפילים אקסודוס. המעפילים שוכנו בראנימיד פארק בצפיפות רבה, בשני מחסנים של האונייה הם ישנו ואכלו על רצפת הברזל של מחסני האונייה. לאור התנאים, הלא אנושיים, המעפילים קראו לאונייה "אושוויץ צף". מרדכי רוזמן, מנהיג המעפילים על הראנימיד פארק היה ממנהיגי השומר הצעיר באירופה שלאחר מלחמת העולם השנייה ומעפיל בעצמו. מרדכי רוזמן, תואר כנמרץ עד פנאטי. בהנהגתו היו לבריטים הכי הרבה בעיות עם המעפילים ביחס לשתי אוניות הגירוש האחרות. בנוסף למרדכי רוזמן התגנבו לאונייה בנמל פורט דה בוק שני אנשי ההגנה אבנר גלעד "סקנדי" וצבי כצנלסון "מירי". לאחר שהתברר למרדכי רוזמן שהאונייה לא מפליגה לקפריסין הוא הקים את מזכירות המעפילים והתארגנו לקיום חיי שיגרה על האונייה. תוך חלוקת תפקידים של שמירה על הניקיון, חלוקת מזון ומים, לימודי עברית וקודש קיום אירועי תרבות ועוד.
בפורט דה בוק, הבריטים ניסו להוריד את המעפילים בכוח מהאונייה. אך שלטונות צרפת מנעו מהם את הפעולה באמרם שיסכימו לתת למעפילים היורדים מרצונם אזרחות צרפתית אך לא תתבצע הורדה בכח בניגוד לרצונם של המעפילים. עיתונאים רבים מכל העולם הגיעו לסקר את גירוש מעפילי אוניית המעפילים אקסודוס חזרה לאירופה. רות גרובר העיתונאית האמריקאית היהודייה מטעם העיתון הרולד טריביון, הורשתה לעלות על אוניות הגירוש ראנימיד פארק. כשהמעפילים שמעו שנמצאת עיתונאית אמריקאית על האונייה הם הניפו את הנס הכחול של הצי הבריטי, שעליו ציירו את צלב הקרס. כמחאה על האולטימטום הבריטי להחזירם לגרמניה. רגע היסטורי זה צולם על ידי רות גרובר והתמונה הפכה לתמונת השבוע של מגזין לייף שהופץ בכל העולם.
לאחר שהגיעה הראנימיד פארק לנמל המבורג, שבגרמניה, בערב 8 בספטמבר 1947, בטרם ההורדה בכוח של המעפילים מהאונייה, בשעת קבלת השבת האחרונה על אוניית הגירוש ראנימיד פארק נשא מרדכי רוזמן, מנהיג המעפילים, דברים לעידוד המעפילים ודברי תוכחה לחיילים הבריטים ומפקדיהם, לקראת סוף דבריו הוא אמר:- ציטוט
אתם יכולים לכלוא אותנו מאחורי סורג, אתם יכולים להחזיק אותנו במחשכים. אך את אור השמש אין בכוחכם לכבות. השמש אינה בתחום שליטתכם. לא תוכלו לאנוס את ההיסטוריה. לא תוכלו להפסיק את מהלכה. המחר הוא לנו. העתיד הוא שלנו.
לפנוי המעפילים שהתנגדו לרדת מהאונייה והתבצרו במחסנים, נדרשו כ-300 חיילים בריטים על מנת לפנות אותם בכוח מהאונייה. הבריטים השתמשו בגז מדמיע, אלות וזרנוקי מים. להוצאת אחרוני המעפילים המבוצרים במחסני האונייה הבריטים הציפו במי ים את המחסנים כך שהמעפילים נאלצו לצוף ולהיכנע. במאבק האלים נפצעו כ-64 בני אדם רובם מעפילים אך גם חיילים בריטים. חלקם אף נשלחו לבית החולים.
מנמל המבורג הוסעו המעפילים ברכבות משא למחנה המעצר פפנדורף שבצפון גרמניה במחוז ליבק.
גלריית תמונות

מעפילי אוניית המעפילים אקסודוס, יושבים אוכלים וישנים על רצפת המחסנים של אוניית הגירוש ראנימיד פארק
מעפילי אוניית המעפילים אקסודוס, על הסיפון של אוניית הגירוש ראנימיד פארק
מחאת מעפילי האקסודוס-1947 על אוניית הגירוש ראנימייד פארק, בנמל פורט דה בוק כנגד החזרתם לגרמניה. צלב הקרס צויר על הנס הכחול
הורדת מעפילים בכוח מהראנימיד פארק בנמל המבורג.
הורדת מעפילים בכוח מהראנימיד פארק בנמל המבורג.
ראו גם

ההעפלה
אקסודוס (אוניית מעפילים)
מבצע אואזיס
אמדן, פפנדורף, אם שטאו וזנגוורדן
מבצע איגלו
מחנות המעצר בקפריסין
אוניות ליברטי
רות גרובר
אושן ויגור
אמפייר רייוול
ביאורים

↑  א.ק. ראנימיד פארק=אוניית קיטור ראנימיד פארק = SS Runnymede Park.
הערות שוליים

↑  "Andrew Crawford, John C. Barr, Vale Steamship Company, Glasgow". mariners-list.com. 2012. נבדק ב-7 בספטמבר 2012. {{cite web}}:  (עזרה)
↑  "British Order Sixty 10,000 Dwt. Cargo Steamers". Pacific Marine Review. Pacific American Steamship Association/Shipowners' Association of the Pacific Coast. Consolidated 1941 issues (January 1941): 42–43. 1941. Retrieved 12 August 2014.
↑  Subject Description - Runnymede Park". City of Toronto Archives Holdings
1 2 3 4 5 6  Haapalah / Aliyah Bet – Places, www.wertheimer.info
1 2  "Exodus 1947" Illegal Immigration Ship, www.jewishvirtuallibrary.org
↑  Kadima Arrives in Haifa, CIE, ‏16 בנובמבר 2018 (באנגלית)
↑  RUTH GRUBER, Exodus 1947: The Ship That Launched a Nation, Union Square Press, עמ' 171
↑  פרופסור אביבה חלמיש, אקסודוס הסיפור האמיתי, תל אביב: עם עובד, 1990, עמ' 116
↑  יומנו של סקנדי, באתר www.palyam.org
מרדכי רוזמן במרכז עם חברי מזכירות המעפילים
רונדיי הוליס-ג'פרסון

| --- | --- |

הוליס-ג'פרסון בשנת 2018
 לידה:  3 בינואר 1995 (בן 29) צ'סטר שבפנסילבניה, ארצות הברית
 עמדה:  סמול פורוורד, פאוור פורוורד
 גובה:  1.98 מטרים
 מספר:  2
 מכללה:  אוניברסיטת אריזונה (2013–2015)
 דראפט:  בחירה מספר 23, 2015 פורטלנד טרייל בלייזרס
 קבוצות כשחקן
 2015–2019   2019–2020   2021:  ברוקלין נטס   טורונטו ראפטורס   פורטלנד טרייל בלייזרס
רונדיי ג'קוואן הוליס-ג'פרסון (באנגלית: Rondae Jaquan Hollis-Jefferson; נולד ב-3 בינואר 1995) הוא כדורסלן אמריקאי, המשחק בעמדות הסמול פורוורד והפאוור פורוורד.
נעורים ומכללות

הוליס-ג'פרסון נולד וגדל בעיר צ'סטר שבפנסילבניה. בשתי שנותיו האחרונות ב"תיכון צ'סטר" הוביל את קבוצת הכדורסל שלה לזכייה באליפות התיכונים של מדינת פנסילבניה, ובסיום עונתו האחרונה השתתף במשחק מקדונלד'ס אול-אמריקן, אליו מוזמנים שחקני התיכונים המצטיינים בארצות הברית.
לאחר לימודיו התיכוניים עבר לאוניברסיטת אריזונה, בה למד ושיחק במשך שנתיים (2013–2015). בשתי העונות העפילה אריזונה לשלב רבע גמר טורניר אליפות המכללות ("Elite Eight"), ולאורך תקופתו בקבוצה רשם ממוצעים של 10.2 נקודות ו-6.3 ריבאונדים למשחק. בסיום עונתו השנייה נבחר הן לחמישיית העונה והן לחמישיית ההגנה של מחוז Pac-12.
קריירה ב-NBA > ברוקלין נטס

הוליס-ג'פרסון נבחר בבחירה ה-23 של דראפט ה-NBA לשנת 2015 על ידי פורטלנד טרייל בלייזרס, ומיד נשלח לברוקלין נטס, יחד עם סטיב בלייק, בתמורה למייסון פלאמלי ופאט קונאטון. בשלוש עונותיו הראשונות ב-NBA רשם שיפור הדרגתי ביכולתו ומעמדו בקבוצה, והפך לשחקן חמישייה קבוע עבור הנטס.
קריירה ב-NBA > טורונטו ראפטורס

ביולי 2019, לאחר 4 עונות בברוקלין, חתם הוליס-ג'פרסון על חוזה בטורונטו ראפטורס.
לקראת עונת 2020/2021 חתם על חוזה במינסוטה טימברוולבס, אולם שוחרר מהקבוצה לפני פתיחת העונה.
קריירה ב-NBA > פורטלנד טרייל בלייזרס

באפריל 2021 חתם על חוזה בפורטלנד טרייל בלייזרס עד לסיום עונת 2020/2021.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ברוקלין | 29 | 17 | 21.2 | 0.457 | 0.286 | 0.712 | 5.3 | 1.5 | 1.3 | 0.6 | 5.8 |
| 2016/2017 | ברוקלין | 78 | 50 | 22.6 | 0.434 | 0.224 | 0.751 | 5.8 | 2.0 | 1.1 | 0.6 | 8.7 |
| 2017/2018 | ברוקלין | 68 | 59 | 28.2 | 0.472 | 0.241 | 0.788 | 6.8 | 2.5 | 1.0 | 0.7 | 13.9 |
| 2018/2019 | ברוקלין | 59 | 21 | 20.9 | 0.411 | 0.184 | 0.645 | 5.3 | 1.6 | 0.7 | 0.5 | 8.9 |
| 2019/2020 | טורונטו | 60 | 6 | 18.7 | 0.471 | 0.130 | 0.734 | 4.7 | 1.8 | 0.8 | 0.4 | 7.0 |
| קריירה |  | 294 | 153 | 22.6 | 0.448 | 0.213 | 0.738 | 5.6 | 1.9 | 0.9 | 0.5 | 9.3 |